b"\n_START_ARTICLE_\nPar\xc3\xa6nese\n_START_PARAGRAPH_\nPar\xc3\xa6nese teologisk term for formaning. Formaning er afledt af det nedertyske ord vormanen; egl. bede indtr\xc3\xa6ngende, og har betydningen en bel\xc3\xa6ring. Udover de generelle udsagn anvendes ordet s\xc3\xa6rligt p\xc3\xa5 litter\xc3\xa6re tekstafsnit med formanende afsnit, s\xc3\xa6rligt i bibelske tekster, hvor den den kristnes etik kommer til udtryk. Par\xc3\xa6nes bruges som betegnelse for den ikke-specifikke formaning og optr\xc3\xa6der i mange nytestamentlige tekster, s\xc3\xa6rlig i brevlitteraturen, som Paulus' breve. Hele Jakobsbrev er f.eks formanende. Par\xc3\xa6nesen findes dog ogs\xc3\xa5 udenfor det bibelske univers, hos f.eks de sene epikur\xc3\xa6ere og i stoicismen, og brevene i Det Nye Testamente henter sine afsnit fra samme litter\xc3\xa6rer tradition som dem._NEWLINE_Disse formaninger er normalt almengyldige og kan virke banale, men har tydeligvis, som det ses af udbredelsen, haft en vigtig funktion, som opmundtring og p\xc3\xa5mindelse til at leve det rette liv."